Min 'næsten'onkel og kammerat gik bort. Hvornår er jeg ikke klar over, han lå syg på hospitalet og valgte at cutte alt kontakt med enhver. vi ringede til sygehuset og spurgte ind til ham, hvor vi fik at vide han var afgået. Det er mærkeligt at tænke på.. Endnu engang har kræften taget en af mine kære.  jeg priser mig lykkeligt over begge mine forældre har overlevet hver deres kræft sygedom og tænker på min bedste veninde der desværre lod sig slå ud af den i 2006. Det har været et hårdt år med vores kære soldater ven der blev dræbt i afghanistan i december, skilsmisser og andre konflikter.  Det her er nok bare nogle følelser der lige skulle luftes. Jeg håber sommeren bringer lys over livets gang fremover.. puha.
Hej Nanou. Ja verden er hård og uretfærdig ind imellem - hvilket også er årsagen til jeg ikke er troende.... Hvis der fandtes en gud, kan det da ikke være rigtig at så mange gode og dejlige mennesker, børn og unge, skal forlade denne verden så tidligt ??? Og ligeså med krig, terror, vold - og i det hele taget når mennesker gør andre fortræd..... Kan kun sende dig et trøstekram herfra, og ved (af erfaring) at tiden læger - ikke at du glemmer !! - men lærer at leve med sorgen, og med tiden bliver det lettere at tænke tilbage på... Knus fra Tina
Altid. Også når det har være hårdt længe. Jeg har, i mange mange år, når jeg ligger i min seng nævnt 5 ting der i løbet at den dag der gik, gjorde mig glad. Det kan være alt muligt, og det at jeg finder disse glædes/positive ting gør at jeg husker gode ting også selv om der kan være sket noget trist. Fx. fik svigerfar et mindre hjerteanfald d.2. april, men det positive var han døde IKKE og var rask nok til at han fik en pacemaker sat ind, så nu lever han langt over sit 87 tyvende år  Det vender altid 
Ja det er hårdt... Kræft er en DUM sygdom... Mistede selv en meget nær i dec o8. Osse til kræft... Har lært at man som illum siger skal fremhæve det positive.... Ex. Nu stod jeg selv ved denne´s side da hun sov ind, ikke en rar oplevelse. Men har valgt at sige til mig selv. At døden må være bedre en et liv med sygdom og smerte.... Hårdt ja. men ønskede heller ik at se en så tæt person lide på den måde. Hun fortjente at få fred. Og det fik hun.! Trøstekram til dig...
Tak for jeres søde svar og trøstekram. Har såmen læst jeres svar i takt med de blev skrevet, men har været lidt distret på det sidste.. Kh Nanna
Kan det virkelig passe at et barn, der i hele 2009 er 11 år, bare kan få udleveret rytterlicens uden nogen form for prøver, imens et andet barn, som er er 1,5 mdr ældre og bliver 12 år i december 2009, skal tage ryttermærker 3 og 4, "klar parat start" osv? Jeg tænker at det da må være mindst lige så vigtigt at vise, at man ved hvad det drejer sig om og er ansvarlig, når man er 10, 11 år, som man skal når man bliver 12 i kalenderåret...? Er der nogen der kan forklare mig denne regel? Mvh Heidi
muligvis noget at gøre med, at de skal have en hvis alder før de vil udsætte dem for eksamen. Og der synes jeg det er meget passende at de er 12. Men den person som er 11, SKAL tage de ryttermærker (eller er det ridemærker det hedder nu), i det kalenderår de fylder 12. Før må de ikke starte c-stævner eller højere. Så de kommer jo alle igennem samme mølle.
Et eller andet sted SKAL der jo være en grænse.. om den ligger ved årsskiftet, i juni eller på fand%#" fødselsdag er jo ligegyldig... man er nød til at lave en regel... Og det er så i det år rytteren fylder 12 år
Børn under 12 skal have en voksen, ansvarlig person med under hele stævnet. Meningen er selvfølgelig også, at man tager ryttermærkerne efterhånden, som man er klar til det, så man har 1,2,3 og 4, når man er 12 og evt. skal have licens. Problemet er bare, at det ikke er alle klubber, der er lige gode til at tilbyde deres ryttere uddannelsen. Vh Elisabeth
Kan godt følge trådstarter, på den ene måde virker det jo rimelig ulogisk. Men sådan har DRF nu lavet reglerne
Jeg ved ikke hvor meget jeg snart kan tage længere. På 6 måneder er jeg nu blevet anmeldt til politiet for dyremishandling og vanrøgt. Iflg. politi manden, som var her, så lød anmeldelsen på, at mine heste ikke fik vand, mad og var døden nær. Politiet kom uanmeldt. Han kunne med egne øjne se alle hestene smaske sig i hø(2 stk. mini big), alle vandtrug var fyldt(de får vand 2 gange dagligt af 270 liter pr. gang- der er aldrig drukket op ved genopfyldning) og der var stadig spor fra hestenes morgenmad(havre, byg, og vitamin/mineral). Alle har fået fortaget reglmæssig ormeprøver og de som skulle have ormekur fik. Smeden kommer tirsdag næste uge, men ingen af dem er slemme. Det er 8 uger siden sidste smede besøg. Ingen af hestene er tynde, lang hårede eller mishandlede. Der står pt. 1000 kg korn og 150 kg. Horse balance i min stald+ fiber p og Suregrow fra Brogaarden. Han sagde at det var en chikane sag. At der intet var at sætte en finger på og at vi ikke ville høre fra politiet igen. Men han kunne ikke sige hvem hun var, da hun var anonym anmelder. Jeg ved desværre godt hvem anmelderen er, men hun ved ikke at jeg ved det. Jeg er så rasende at jeg har lyst til, at rykke håret af hovedet på hende... Kan et menneske virkelig være så sygt og ensomt, at det lever på andres bekostning og sorg? Hun er psykisk syg og det er desværre ikke kun mig, som det går ud over- men jeg vil ikke synke så dybt, som hun er og fortælle hvem hun ellers ødelægger! Skulle bare af med mit raseri. Jeg er skuffet,sur, såret... ja!!
Læser rigtig ofte om folks kedelige oplevelser med ovennævnte. Har igennem tiderne også stødt på en del, som jeg heller ikke altid har været ovenud tilfreds med. Men i går blev jeg godt nok glædeligt overrasket. Deltog i 2. afd. af Højelse Cup, og da min hest ikke er verdens mest rutinerede - er kun 5 år - ja så var hun noget beklemt ved situationen. Det så dommeren hurigt, og hun råbte til mig: "Bare giv dig god tid!". Havde et okay ridt - kom denne gang hele vejen rundt, hvilket ikke skete ved 1. afd., hvor jeg blev disset ;o) Da jeg modtog kritikken efterfølgende, blev jeg ganske positivt overrasket. Dommeren havde for det første kommenteret på alle øvelserne, hvilket gør jeg har noget mere konkret at forholde mig til, fremfor der blot står et tal. Ydermere har hun til sidst skrevet følgende: "Dejlig stor hest, som desværre gik meget uroligt fortil. Lidt bedre fremaddrift i trav ønskes. Ellers godt kæmpet  ". Se sådan en bemærkning kan man jo virkelig bruge til noget. Så stor ros fra mig til   
Ved du hvad, man har også bare en SÅ god mavefornemmelse, når man kan se det hjælper at give rytteren et pusterum  Kristina
Skønt også at høre de gode historier om dommerne       
Ej det er simpelthen skønt med sådanne dommere   Flere af dem   Rigtig lækkert 
det er altså bare super fedt med dommere som opfører sig sådan.
Hvor er det bare nogle gode nogen i har. Min kærestes ældste niece er bare så sød. Det her var en gang i efteråret hvor hun lige var fyldt 3 år. Hun sidder og spiser en af de der mini-guldbare og jeg sidder ved siden af hende ved middagsbordet (som altid). mig: ej, hvor ser det bare godt ud, smager den godt (jeg er en rigtig slikmund). Caroline: ja Mig: må jeg ikke smage Caroline: Nej det er min Derefter tager jeg papiret op for at se hvilken en slags det var. Mig: hmm.. det er ellers den bedste den der. Caroline kigger meget forbløffet på mig og siger: Jamen sestina, det er jo bare papir. Behøver jeg at fortælle at hele familien lå flade af grin, og den skal jeg høre for stadig: hende tante Kristina der spiser papir. Hun er bare så sød 
SuSedoj *Hvitfeldt Foto*: Hahahaha, kan lige nøjagtig forestille mig, hvordan det har set ud. Det er så sjovt, når børn lurer voksne af og prøver at kopiere, men endnu sjovere er det, når de så hører/taler forkert  Jeg griner stadig  Bequin: Den er altså også bare SUPER god... "Pizzamig?". Stakkels pige, hun har garanteret været forvirret og tænkt at det må være Jer der eråndsvage  KM: Det giver jo egentlig mening. Børn er faktisk utrolig simple. Gid verden var lige så simpel 
... at sidde og kalde sig selv åndsvag   Men det er jo hvad der sker når børn gentager noget de ikke forstår. Jeg var for et stykke tid siden på besøg hos en veninde, da hendes mand gik i gang med at lave mad, blev sønnen sendt ud i køkkenet for at opklare hvad der var på menuen. Han kom retur og meddelte os at vi skulle spise "Faksebøvver" (det viste sig at betyde laksebøffer) Og ligesom SuSedoj kan jeg komme med en annekdote fra min egen barndom (jeg har fortalt den tidligere herinde, men der er jo kommet nye til) Jeg havde lært en sangleg i børnehaven, og kom begejstret hjem og demonstrerede for min mor. Første vers kender vi allesammen .... osv Andet vers kom som en overraskelse for min mor  ... osv Jeg nåede vist til tredie eller fjerdebærbusken før hun kom sig over sit latteranfald
Min lillebror havde luret min mor af, når de kørte bag ved en langsom lastbil, der jo er tunge i optrækket. "Køøøør nu, din idiot!" kunne hun finde på at himle op, hvis det gik lidt for langsomt. Flere dage senere, hører vi Mathias fra bagsædet, da en lastbil svinger ud foran os: "Køøøør nu, din MAJON!" Tanken var jo rigtig nok, ordene knap så ens.. Men en idiot er nu permanent omdøbt til Majon her. -Det lyder immervæk også pænere   (Da har han nok kun været 3 år, nu er han blevet 8) -Den anden dag, havde han filosoferet lidt over livet: "Når man ingen børn har, og man heller ikke har nogen kone, så kan man ikke tjene særlig mange penge!" Ellers er der de små ord: Ketchup = knæknu Sennep = sæpsæp Hans far er ivrig jæger, og har gjort en masse ud af at fortælle Mathias om dyrene. Derfor hed alle dyr, med en eller anden form for gevækst på hovedet, en buk! -Køerne, hestene (dog kun de brune), sågar elefanterne. Sidstnævnte gav dig anledning til undren, da hornene jo ikke ligefrem sad OVEN på hovedet, -men bare de sad I hovedet, så gik det vel.. 
Ha ha ha, fantastisk tråd. sikke jeg har grint. Forleden havde vi besøg af frederiks mormor og morfar, og min far hedder altså birger. Min mor kalder på min far, hun råber Biiiiiiirger igennem hele huset. Frederik bliver meget sur i masken og siger til min mor. Ikke birger... MORFAR! kan i forstå at vi var færdige af grin.  Kh mette
Tuder stadig af grin ;0) Pizzamig??? Min dreng elsker at se cibabab ( chip og chap ) sammen med mors Fifar (svigerfar) Så er der de dagligdags låstohej - leverpostej, havgys - havregryn og fuggelade som jo er chokolade... 
tråd er bare for grineren har lige en enkelt eller to: da min datter Malene var lille ville hun have rugbrød med remolamolade= remoulade og hendes lilebror var ret gammel før han kunne udtale hendes navn rigtig, indtil da hed hun Meller og han ville gerne spise basketti med sjup, gæt selv hvad et er  Mvh Naja
Da min bror var 3, havde han en dag taget sin tshirt omvendt på, så den var udringet i nakken. Da min mor fortalte ham dette, sagde den kvikke knægt omgående at "det var med vilje, for så kunne han lettere klø sig på ryggen!" :Pia
Min datter skulle ride glasur (dressur) til sit første stævne. Og her ude på landet har vi cykelterrorister og ikke cykelister. Mormor og morfar har også en sjællænder de må ride på(shetlænder) Hun elsker og lege med mit fotofilter pogram, men ved hun skal spørge om lov først, og så spørger hun om hun må lave fotomakkerier. Min søn elsker også katoffelmus, og hed i meget lang tid naknak og ikke nicolaj.
Hvor er den sjov, denne tråd!  Da jeg var lille, der havde jeg taget telefonen, og det var min farbror der ringede. Det lød sådan her: Farbror: Må jeg snakke med din far? Mig: Nej, det kan du desværre ikke, for han er ude at skide. Farbror: (mens han griner ret højlydt) jamen kan du så ikk lige spørge ham om han snart er færdig? Mig: (meget fornærmet) NEJ, jeg har jo sagt han er ude at SKIDE! Min mor stod heldigvis ved siden af, fik fat i telefonrøret og forklaret min farbror, at min far var på jagt, så han var ude at "skyde"............
HAHAHAHA!!!   Er stadig flad af grin 
Hvor er der mange gode  Jeg har arbejdet både i vuggestue og børnehave, og hold da op der kommer mange sjove kommentarer. Desværre kan jeg ikke lige huske nogen, men jeg har dog en fra mig selv da jeg var barn. Juleaften, hele familien gå rundt om juletræet og synger salmer. Vi er i fuld gang med "Dejlig er den himmel blå", og når til det vers hvor teksten lyder: "at en konge uden mage, skulle fødes på vor jord". Jeg stopper prombte op, og udbryder "hvordan kan han ikke have en mave???" Og HVERT eneste år til juleaften lige siden, har det været årets joke når vi går om juletræet 
dejlig tråd. Min venindes datter på 4 år er en rigtig drenge/pige med tungebåndet skruet rigtigt på, men engang imellem kan hun godt være lidt for rap. Men jeg kunne alligevel ikke lade være med, at grine af den her. Min veninde gik ind til sin hest og gav den noget mere hø, alt imens hendes datter stod og så på. Min veninde stod med rumpen i vejeret, og så fløj det ud af munden på datteren. Iiih...mor, nu kan den bare stå der, og glo på din store r.v. Hov...hov...lød det fra min veninde, men hun kunne alligevel ikke lade væ`r med, at trække på smilebåndet. 
Jeg underviser en bette 6-årig pige på hendes shetlænder i ridning. Vi øver at vende og dreje rundt på banen i alle mulige øvelser. Hun synes godt om volte tilbage. Så godt, at hun gerne ville vide, hvordan man rider en "volte til frem?"
Hvor er det bare en skøn tråd  Især den med pizzamig? er kær  Jeg kan ikke så mange men kan huske en fra da jeg var lille. Jeg havde ikke helt fattet at det hed Rasmus Radiomus. Så det var da Radio Radiomus   
Min datter var ca 3,5 da hun havde været med BH i svømmehallen. Der havde hun åbentbart studeret bryster......... Og havde derfor lagt mærke til at :